CELEX: 32014D0726(01)
Language: mt
Date: 2014-07-24 00:00:00
Title: Deċiżjoni ta’ Implimentazzjoni tal-Kummissjoni tal-24 ta’ Lulju 2014 li tistabbilixxi l-programm ta’ ħidma tal-Kummissjoni għall-2015 dwar il-kontribuzzjoni finanzjarja għal-laboratorji ta’ referenza tal-Unjoni Ewropea

26.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/7
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-24 ta’ Lulju 2014
   li tistabbilixxi l-programm ta’ ħidma tal-Kummissjoni għall-2015 dwar il-kontribuzzjoni finanzjarja għal-laboratorji ta’ referenza tal-Unjoni Ewropea
   2014/C 244/06
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (1), u b’mod partikolari l-Artikolu 32(7) tiegħu,
   Wara li kkunsidrat ir-Regolament (UE) Nru 652/2014 tal-Parlament Ewropew u tal-Kunsill tal-15 ta’ Mejju 2014 li jistabbilixxi dispożizzjonijiet dwar il-ġestjoni ta’ nefqa marbuta mal-katina alimentari, mas-saħħa tal-annimali u mat-trattament xieraq tal-annimali u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/29/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005 tal-Parlament Ewropew u tal-Kunsill, id-Direttiva 2009/128/KE tal-Parlament Ewropew u tal-Kunsill u r-Regolament (KE) Nru 1107/2009 tal-Parlament Ewropew u tal-Kunsill u li jħassar id-Deċiżjonijiet tal-Kunsill 66/399/KEE, 76/894/KEE u 2009/470/KE (2), u b’mod partikolari l-Artikolu 30 tiegħu,
   Wara li kkunsidrat ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni, u b’mod partikolari l-Artikolu 84(2) tiegħu,
   Billi:
   
               (1)
            
            
               L-Artikolu 32 tar-Regolament (KE) Nru 882/2004 jistabbilixxi l-kompiti u r-responsabbilitajiet tal-laboratorji ta’ referenza tal-Unjoni Ewropea (UE).
            
         
               (2)
            
            
               Sabiex tiġi żgurata l-implimentazzjoni tal-attivitajiet li jridu jitwettqu mil-laboratorji ta’ referenza tal-UE, jeħtieġ li tiġi adottata deċiżjoni ta’ finanzjament flimkien mal-programm ta’ ħidma għall-2015. L-Artikolu 94 tar-Regolament Delegat tal-Kummissjoni (UE, Euratom) Nru 1268/2012 (3) jistabbilixxi regoli dettaljati dwar id-deċiżjonijiet ta’ finanzjament.
            
         
               (3)
            
            
               Huwa xieraq li jiġi awtorizzat l-għoti ta’ għotjiet mingħajr sejħa għall-proposti lill-korpi identifikati fil-programm ta’ ħidma u għar-raġunijiet mogħtija fih.
            
         
               (4)
            
            
               Il-laboratorji ta’ referenza tal-UE għandhom jippreżentaw il-programmi ta’ ħidma tagħhom għas-sena 2015. Dawn il-programmi ta’ ħidma għandhom jikkonformaw mal-għanijiet u l-prijoritajiet tal-programm ta’ ħidma attwali tal-Kummissjoni. L-għoti ta’ għotjiet għal dawn il-programmi huwa soġġett għall-approvazzjoni tagħhom mill-Kummissjoni.
            
         
               (5)
            
            
               Il-livell tal-għajnuna finanzjarja annwali tal-Unjoni għall-attività tal-laboratorji ta’ referenza tal-UE jiġi deċiż fuq bażi ta’ kull sena. Minħabba l-importanza tal-attivitajiet li jitwettqu mil-laboratorji ta’ referenza tal-UE fl-interess tal-Unjoni, dawn għandhom jiġu kofinanzjati b’rata ta’ 100 % tal-ispejjeż eliġibbli mniżżla fl-Artikolu 30 tar-Regolament (UE) Nru 652/2014 u jibqgħu fil-limitu tal-ammonti li jinsabu f’din id-Deċiżjoni. Spejjeż oħra li mhumiex eliġibbli iżda neċessarji biex jitwettqu l-kompiti, mhux se jiġi kofinanzjati.
            
         
               (6)
            
            
               L-Anness tar-Regolament (KE) Nru 882/2004 jidentifika sitt laboratorji ta’ referenza tal-UE fiċ-Ċentru Konġunt tar-Riċerka, li huwa Direttorat Ġenerali tal-Kummissjoni. Ir-regoli li jirregolaw l-għajnuna finanzjarja tal-Unjoni għaċ-Ċentru Konġunt tar-Riċerka huma stabbiliti f’arranġament amministrattiv annwali u dan il-programm ta’ ħidma ma għandux japplika għal dawn is-sitt laboratorji ta’ referenza tal-UE.
            
         
               (7)
            
            
               Il-miżuri stipulati f’din id-Deċiżjoni huma f’konformità mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         IDDEĊIDIET KIF ĠEJ:
   Artikolu 1
   Il-programm ta’ ħidma
   Ġie adottat il-programm ta’ ħidma annwali għall-implimentazzjoni tal-programmi kofinanzjati mill-Unjoni tal-laboratorji ta’ referenza Ewropej għall-2015, kif stabbilit fl-Anness.
   Il-programm ta’ ħidma annwali huwa deċiżjoni ta’ finanzjament skont it-tifsira tal-Artikolu 84 tar-Regolament Finanzjarju għall-azzjonijiet iffinanzjati mill-approprjazzjonijiet tal-2015.
   Artikolu 2
   Il-kontribuzzjoni tal-Unjoni
   Il-kontribuzzjoni massima għall-implimentazzjoni tal-programm għall-2015 ġiet iffissata għal EUR 15 500 000 u għandha tiġi ffinanzjata mil-linja li ġejja tal-baġit ġenerali tal-Unjoni Ewropea għall-2015:
   il-linja baġitarja 17.0403.
   L-implimentazzjoni ta’ din id-Deċiżjoni hija soġġetta għad-disponibbiltà tal-approprjazzjonijiet previsti fl-abbozz tal-baġit għall-2015 wara l-adozzjoni tal-baġit għall-2015 mill-awtorità baġitarja jew previsti fis-sistema tad-dodiċeżmi proviżorji.
   Artikolu 3
   L-għotjiet
   L-għotjiet jistgħu jsiru mingħajr sejħa għall-proposti lill-korpi identifikati fl-Anness, skont il-kundizzjonijiet speċifikati fih stess.
   
      Magħmul fi Brussell, l-24 ta’ Lulju 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 165, 30.4.2004, p. 1.
   
      (2)  ĠU L 189, 27.6.2014, p. 1.
   
      (3)  Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).
   
      ANNESS
      dwar il-programm ta’ ħidma tal-Kummissjoni għall-2015 u l-kontribuzzjoni finanzjarja għal-laboratorji ta’ referenza tal-Unjoni Ewropea
      
         Laboratorji ta’ referenza tal-UE — Programm ta’ Ħidma tal-Kummissjoni għall-2015
      
      1.1.   Introduzzjoni
      
      Abbażi tal-objettivi mogħtija fir-Regolament (UE) Nru 652/2014 dan il-programm ta’ ħidma jinkludi l-azzjonijiet li jridu jiġu ffinanzjati u t-tqassim tal-baġit għas-sena 2015 għall-għotjiet implimentati taħt ġestjoni diretta u mogħtija lil-laboratorji ta’ referenza Ewropej (UE-RLs) bħala l-kontribuzzjoni finanzjarja tal-Unjoni għall-implimentazzjoni tal-funzjonijiet u d-dmirijiet fil-qasam tas-sikurezza tal-ikel u tal-għalf u tas-saħħa tal-annimali, il-benessri tal-annimali u s-saħħa tal-pjanti kif stabbilit fl-Artikolu 32 tar-Regolament (KE) Nru 882/2004.
      L-UE tikkofinanzja l-EU-RLs bl-għan li jiġi żgurat ittestjar ta’ kwalità għolja u uniformi fl-UE biex jappoġġa l-attivitajiet tal-Kummissjoni fir-rigward tal-ġestjoni tar-riskju (u tal-valutazzjoni tar-riskju). B’mod ġenerali, l-EU-RLs ilhom inkorporati fl-istituzzjonijiet pubbliċi (nazzjonali) b’għarfien espert ta’ livell għoli għal żmien twil bħal-laboratorji ta’ referenza nazzjonali (NRLs) jew il-laboratorji ta’ referenza reġjonali tal-Organizzazzjoni Dinjija għas-Saħħa tal-Annimali. Dawn jinħatru mill-Kummissjoni f’konformità mal-leġiżlazzjoni tas-settur. L-Anness VII tar-Regolament (KE) Nru 882/2004 jipprovdi lista ta’ 44 EU-RLs.
      Il-Kummissjoni taħdem f’kollaborazzjoni mill-qrib mal-EU-RLs, li flimkien mal-NRLs, għandhom rwol essenzjali fl-appoġġ xjentifiku u tekniku għall-istabbiliment ta’ prattiki uniformi tal-kontrolli uffiċjali tal-għalf u l-ikel kif meħtieġ bir-Regolament (KE) Nru 882/2004.
      L-implimentazzjoni ta’ dan il-programm ta’ ħidma se tkun suġġetta għal approvazzjoni minn qabel mill-Kummissjoni tal-programmi ta’ ħidma tal-EU-RLs li għandhom ikunu f’konformità mal-objettivi u l-prijoritajiet stabbiliti fil-programm ta’ ħidma preżenti. Ladarba jiġi approvat, l-EU-RLs għandhom jimplimentaw il-programmi ta’ ħidma tagħhom u jipprovdu rapport dwar din l-implimentazzjoni lill-Kummissjoni.
      1.2.   Bażi ġuridika
      
      
                  —
               
               
                  L-Artikolu 32(7) tar-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (ĠU L 165, 30.4.2004, p. 1);
               
            
                  —
               
               
                  L-Artikolu 36(1) tar-Regolament (UE) Nru 652/2014 tal-Parlament Ewropew u tal-Kunsill ta’ 15 ta’ Mejju 2014 li jistabbilixxi d-dispożizzjonijiet għall-ġestjoni tan-nefqa relatata mal-katina tal-ikel, is-saħħa tal-annimali u t-trattament xieraq tal-annimali, u relatata mas-saħħa tal-pjanti, u mal-materjal riproduttiv tal-pjanti (ĠU L 189, 27.6.2014, p. 1).
               
            1.3.   Linja baġitarja
      
      
                  —
               
               
                  17.0403
               
            1.4.   Objettivi - riżultati mistennija - miżuri
      
      (a)   Objettiv ġenerali
      
                  —
               
               
                  il-kontribut għal livell għoli ta’ saħħa għall-bnedmin, għall-annimali u għall-pjanti, li jiżgura livell għoli ta’ protezzjoni għall-konsumaturi u għall-ambjent, filwaqt li jiffavorixxi l-kompetittività u l-ħolqien tal-impjiegi.
               
            (b)   Objettivi speċifiċi
      
                  —
               
               
                  il-kontribut għal livell għoli ta’ sikurezza fl-ikel/fl-għalf u fil-produzzjoni tal-ikel/tal-għalf u status ogħla ta’ saħħa tal-annimali;
               
            
                  —
               
               
                  il-kontribut għal detezzjoni u qerda f’waqthom tal-pesti;
               
            
                  —
               
               
                  it-titjib fl-effettività, l-effiċjenza u l-affidabbiltà tal-kontrolli uffiċjali.
               
            (c)   Objettivi operattivi, indikaturi u riżultati mistennija
      
                  Objettivi operattivi
               
               
                  Indikatur
               
               
                  Riżultat mistenni
               
            
                  1
               
               
                  Jiġi żgurat l-iżvilupp u l-użu ta’ metodi analitiċi ta’ kwalità għolja fil-qafas tal-EU-RLs
               
               
                  Il-kwalità tal-metodi analitiċi
               
               
                  Disponibbiltà ta’ metodi analitiċi tal-ogħla livell
               
            
                  2
               
               
                  Iż-żamma ta’ livell xieraq ta’ ttestjar profiċjenti li tiżgura l-effiċjenza tal-metodi tal-kontroll tal-analiżi
               
               
                  Il-livell ta’ kompletezza tal-ittestjar komparattiv fir-rigward tar-riżultati tal-istħarriġ annwali
               
               
                  It-tlestija b’suċċess tal-ittestjar mil-laboratorji ta’ referenza nazzjonali (NRLs) kollha
               
            
                  3
               
               
                  Tiġi żgurata d-disponibbiltà ta’ assistenza xjentifika u teknika pprovduta mill-EU-RLs
               
               
                  Il-grad ta’ sodisfazzjon tal-appoġġ provdut mill-EU-RLs
               
               
                  Rispons f’waqtu u xieraq għal kull talba għall-assistenza
               
            
                  4
               
               
                  Tiġi żgurata ġesjtoni soda u effiċjenti taċ-ċiklu ta’ finanzjament tal-EU-RLs
               
               
                  L-iskedi taż-żmien u l-livell ta’ kompletezza tal-passi neċessarji taċ-ċiklu ta’ finanjzament tal-programmi tal-EU-RLs
               
               
                  Ċiklu ta’ finanzjament f’waqtu u komplut
               
            (d)   Miżuri u attivitajiet għall-implimentazzjoni tal-objettivi operattivi
      
         Objettiv operattiv 1: Jiġi żgurat l-iżvilupp u l-użu ta’ metodi analitiċi ta’ kwalità għolja fin-netwerk tal-EU-RLs
      
                  —
               
               
                  tiġi żgurata d-disseminazzjoni tal-metodi analitiċi u l-metodi ta’ referenza mill-EU-RLs lill-NRLs;
               
            
                  —
               
               
                  il-monitoraġġ tal-pubblikazzjoni mill-EU-RLs tal-metodi l-ġodda ta’ żvilupp u l-istudju ta’ validazzjoni korrispondenti;
               
            
                  —
               
               
                  il-koordinazzjoni tal-attivitajiet tal-EU-RLs dwar l-arranġamenti prattiċi għall-applikazzjoni tal-metodi analitiċi l-ġodda;
               
            
                  —
               
               
                  il-koordinazzjoni bejn l-EU-RLs, l-NRLs u l-Istati Membri għat-tħejjija tal-programmi ta’ ħidma għall-2016 dwar metodi ġodda jew imtejba, u/jew il-modi tad-disseminazzjoni tal-informazzjoni dwar il-metodi u l-materjali ta’ referenza;
               
            
                  —
               
               
                  l-ippjanar tat-taħriġ, il-laqgħat u s-sessjonijiet ta’ ħidma organizzati mill-EU-RLs għall-armonizzazzjoni tat-tekniki dijanjostiċi u tal-metodi tal-analiżi;
               
            
                  —
               
               
                  it-tnedija tal-kollaborazzjoni tal-EU-RLs mal-laboratorji ta’ pajjiżi terzi.
               
            
         Objettiv operattiv 2: Iż-żamma ta’ livell xieraq tat-ttestjar tal-profiċjenza li tiżgura l-effiċjenza tal-metodi tal-kontroll tal-analiżi
      
                  —
               
               
                  l-iżgurar tal-ippjanar u t-tnedija tal-ittestjar komparattiv mill-EU-RLs f’konformità mal-protokolli aċċettati fuq livell internazzjonali;
               
            
                  —
               
               
                  l-indirizz ta’ kwistjonijiet relatati ma’ nuqqas fil-prestazzjoni fin-netwerk tal-EU-RLs;
               
            
                  —
               
               
                  il-koordinazzjoni bejn l-EU-RLs, l-NRLs u l-Istati Membri għall-ippjanar tal-prestazzjoni tal-ittestjar fil-programmi ta’ ħidma.
               
            
         Objettiv operattiv 3: Tiġi żgurata d-disponibbiltà ta’ assistenza xjentifika u teknika pprovduta mill-EU-RLs
      
                  —
               
               
                  il-mistoqsijiet lill-EU-RLs dwar it-tfassil tal-politiki u l-infurzar;
               
            
                  —
               
               
                  it-tnedija tal-kollaborazzjoni tal-EU-RLs mal-EFSA u l-organizzazzjonijiet internazzjonali;
               
            
                  —
               
               
                  l-organizzazzjoni ta’ laqgħat għall-assistenza xjentifika u teknika mill-Eu-RLs;
               
            
                  —
               
               
                  il-gwida għat-tnedija dwar il-metodi analitiċi;
               
            
                  —
               
               
                  l-attivitajiet ta’ netwerking għal assistenza xierqa mill-EU-RLs.
               
            
         Objettiv operattiv 4: Tiġi żgurata ġesjtoni soda u effiċjenti taċ-ċiklu ta’ finanzjament tal-EU-RLs
      
                  —
               
               
                  il-ġbir, il-verifika u l-validazzjoni tal-programmi ta’ ħidma tal-EU-RLs;
               
            
                  —
               
               
                  il-kontroll u l-verifika tan-nefqa finanzjarja;
               
            
                  —
               
               
                  il-komunikazzjoni mal-EU-RLs għall-eżekuzzjoni tal-programmi ta’ ħidma tagħhom;
               
            
                  —
               
               
                  l-evalwazzjoni tar-rapport tekniku u finanzjarju annwali tal-EU-RLs;
               
            
                  —
               
               
                  l-appoġġ lill-EU-RLs għat-tħejjija tal-programmi ta’ ħidma annwali tagħhom;
               
            
                  —
               
               
                  l-evalwazzjoni tal-indikatur tal-prestazzjoni rrapurtat tal-EU-RLs ex-ante u ex-post.
                  
               
            1.5.   Prijoritajiet
      
      It-trażżin tar-risjku u l-ħtiġijiet tal-infurzar fl-oqsma koperti bir-Regolament (KE) Nru 882/2004 jevolvu b’mod kostanti. F’dawn l-aħħar snin, tfaċċaw sfidi ġodda li rriżultaw minn żieda fil-kummerċ tal-annimali, tal-ikel u tal-għalf u tas-sustanzi tal-annimali użati għall-produzzjoni tagħhom, u mill-progress fix-xjenza u t-teknoloġija kif ukoll bħala konsegwenza tat-tekniki dijanjostiċi.
      Jinħtieġ approċċ ikkoordinat sabiex ikunu żgurati:
      
                  —
               
               
                  il-protezzjoni kontra l-feġġ mill-ġdid ta’ riskju ġodda/akbar;
               
            
                  —
               
               
                  il-prevenzjoni u d-detezzjoni bikrija tal-mard u tat-theddid permezz tal-ikel u tal-għalf;
               
            
                  —
               
               
                  l-implimentazzjoni effettiva tal-infurzar u tal-kontrolli uffċijali.
               
            L-EU-RLs, NRLs u l-awtoritajiet kompetenti fl-Istati Membri jiffurmaw netwerk bi rwol importanti ħafna kemm fil-każ ta’ emerġenzi u kemm fi żminijiet fejn kollox jimxi kif inhu (“business as usual”). Iż-żamma tar-robustezza tan-netwerk u r-rwol tiegħu se jkunu prijorità kostanti għall-programmi ta’ ħidma tal-Kummissjoni, mhux biss għas-sena 2015, iżda anki fil-futur.
      L-2015 se tkun l-ewwel sena meta d-dispożizzjonijiet tar-Regolament (UE) Nru 652/2014 se japplikaw fir-rigward tal-ġestjoni tan-nefqa tal-EU-RLs u għalhekk din se tkun sena ta’ tranżizzjoni. Il-prijoritajiet se jsegwu loġika komuni fuq l-objettivi operattivi ppreżentati hawn fuq, u se jiġu żviluppati fid-dettall flimkien mal-EU-RLs fil-programmi ta’ ħidma tagħhom. F’termini ġenerali, se tingħata attenzjoni partikolari lil:
      
                  —
               
               
                  l-iżvilupp ta’ materjal ta’ referenza ċertifikat u metodi standardizzati u vvalidati għall-kejl u l-identifikazzjoni tal-perikli (sustanzi kimiċi, kontaminanti, pestiċidi, patoġeni), għall-preżenza ta’ OĠM fl-ikel u fl-għalf, u d-detezzjoni ta’ sustanzi mhux awtorizzati jew l-użu mhux awtorizzat ta’ sustanzi awtorizzati;
               
            
                  —
               
               
                  l-analiżi tas-sustanzi u OĠM awtorizzati biex tippermetti l-verifika tal-konformità mal-leġiżlazzjoni dwar l-ikel u l-għalf u s-saħħa tal-annimali;
               
            
                  —
               
               
                  l-użu u l-komunikazzjoni tal-informazzjoni dwar il-metodi analitiċi xierqa;
               
            
                  —
               
               
                  l-iżvilupp ta’ kapaċità analitika soda għad-detezzjoni ta’ prattiki frawdolenti (l-ittestjar għad-DNA, il-pestiċidi, l-addittivi).
               
            Filwaqt li l-attivitajiet u l-prijoritajiet prinċipali stabbiliti f’dan il-programm ta’ ħidma se jkunu koperti b’kollaborazzjoni mal-EU-RLs meta dawn jistabbilixxu l-programmi ta’ ħidma tagħhom, jinħtieġ spazju għal manuvrar għal attivitajiet li jirriżultaw minn fatturi mhux prevedibbli (pereżempju: fatturi relatati mal-feġġ mill-ġdid tal-mard ta’ prijorità, l-introduzzjoni potenzjali ta’ mard ġdid, il-kumplessità dejjem akbar tal-katini tal-provvista).
      1.6.   Deskrizzjoni tal-attivitajiet li jridu jiġi ffinanzjati
      
      
                  Pestiċidi
               
               
                  
                              —
                           
                           
                              l-iżvilupp u l-validazzjoni ta’ metodi ġodda u mtejba għall-analiżi tar-residwi tal-pestiċidi fl-ikel li ġej mill-annimali, iċ-ċereali u l-frott u l-ħaxix;
                           
                        
                              —
                           
                           
                              il-provvista tal-assistenza xjentifika u teknika lill-Kummissjoni dwar il-limiti tal-kwantifikazzjoni u d-definizzjonijiet tar-residwi fil-qafas tar-reviżjoni tal-MRLs eżistenti kollha stabbiliti fl-Artikolu 12 tar-Regolament (KE) Nru 396/2005.
                           
                        
            
                  Kontaminanti
               
               
                  
                              —
                           
                           
                              l-affidabbiltà tal-analiżi tad-diossini u l-poliklorobifenil simili għad-diossini (PCBs) fl-għalf f’livell li huma inqas mil-livell massimu tal-GC-MS/MS (Kromatografija b’Fażi Gassuża-Spettrometrija ta’ Massa)
                           
                        
                              —
                           
                           
                              l-ispeċifikazzjoni tal-metalli fl-ikel u fl-għalf mill-metodi multianalitiċi;
                           
                        
                              —
                           
                           
                              il-metodi ta’ skrinjar għall-preżenza ta’ idrokarburi aromatiċi poliċikliċi (PAH) fl-ikel;
                           
                        
                              —
                           
                           
                              l-iżgurar tal-affidabbiltà tar-riżultati analitiċi għall-kontroll tal-mikotossini, b’mod partikolari, fid-dawl tar-rekwiżiti legali l-ġodda (bħal pereżempju l-użu ta’ metodi ta’ skrinjar, il-kontroll taċ-ċitrinin).
                           
                        
            
                  Residwi
               
               
                  
                              —
                           
                           
                              il-metodi ta’ żvilupp u disseminazzjoni għall-analiżi tar-residwi ta’ prodotti mediċinali veterinarji (inklużi s-sustanzi pprojbiti u l-użi pprojbiti) fl-ikel li ġej mill-annimali;
                           
                        
                              —
                           
                           
                              l-assistenza teknika relatata mal-aspetti analitiċi tal-monitoraġġ tar-residwi;
                           
                        
                              —
                           
                           
                              iż-żamma tal-livell xieraq ta’ profiċjenza fl-NRLs.
                           
                        
            
                  Riskji bijoloġiċi
               
               
                  
                              —
                           
                           
                              l-evoluzzjoni ta’ metodi analitiċi ġodda ta’ kwalità għolja għall-perikli bijoloġiċi;
                           
                        
                              —
                           
                           
                              it-titjib fil-metodi eżistenti;
                           
                        
                              —
                           
                           
                              iż-żamma tal-livell xieraq ta’ profiċjenza fl-NRLs sabiex jiġu żgurati l-affidabbiltà u l-effiċjenza tal-metodi analitiċi għall-kontrolli uffiċjali;
                           
                        
                              —
                           
                           
                              l-assistenza teknika lill-Kummissjoni fir-rigward tal-aspetti analitiċi.
                           
                        
            
                  Materjal li jiġi f’kuntatt mal-ikel, OĠM, addittivi tal-għalf
               
               
                  
                              —
                           
                           
                              l-iżvilupp tal-validazzjoni ta’ metodi ġodda u mtejba għall-ittestjar tal-migrazzjoni ta’ metalli minn materjal taċ-ċeramika fil-kuntest tar-reviżjoni tad-Direttiva tal-Kunsill 84/500/KEE (1);
                           
                        
                              —
                           
                           
                              it-tħejjija għall-ġbir aċċellerat ta’ metodi ġodda li għalihom se jkunu meħtieġa d-deskrizzjonijiet tal-metodi skont ir-Regolament tal-Kummissjoni (UE) Nru 10/2011 (2) inkluż l-iżvilupp ta’ bażi tad-dejta onlajn għall-għanijiet tad-disseminazzjoni;
                           
                        
                              —
                           
                           
                              l-iżvilupp ta’ metodi analitiċi ta’ volum kbir għad-detezzjoni tal-OĠM u d-disseminazzjoni lill-NRLs;
                           
                        
                              —
                           
                           
                              il-provvista ta’ taħriġ, informazzjoni, aġġornamenti lill-NRLs u lil pajjiżi terzi;
                           
                        
                              —
                           
                           
                              l-analiżi u l-ittestjar ta’ vitamini liposolubbli, karotenojdi u kobalt fl-oġġetti tal-għalf;
                           
                        
                              —
                           
                           
                              l-iżgurar ta’ implimentazzjoni ta’ metodi analitiċi ta’ kwalità għolja u affidabbiltà tar-riżultati analitiċi.
                           
                        
            
                  Saħħa tal-Annimali
               
               
                  
                              —
                           
                           
                              l-iżvilupp u l-implimentazzjoni ta’ metodi analitiċi ta’ kwalità għolja għall-mard tal-annimali;
                           
                        
                              —
                           
                           
                              iż-żamma ta’ profiċjenza mill-aqwa fl-ittestjar li tiżgura l-effiċjenza tal-metodi tal-kontroll tal-analiżi.
                           
                        
            1.7.   Kriterji essenzjali
      
      1.   Kriterji ta’ eliġibbiltà
      
      
                  —
               
               
                  L-istatus ta’ laboratorju ta’ referenza tal-Unjoni Ewropea f’konformità mar-Regolament (KE) Nru 882/2004, esklużi l-EU-RLs fiċ-Ċentru Konġunt tar-Riċerka.
               
            2.   Kriterji ta’ esklużjoni
      
      L-applikanti mhuma fl-ebda waħda mis-sitwazzjonijiet ta’ esklużjoni elenkati fl-Artikoli 106 u 107 tar-Regolament Finanzjarju.
      3.   Kriterji tal-għoti
      
      
                  —
               
               
                  Il-konformità mal-objettivi u l-prijoritajiet tal-programm ta’ ħidma preżenti tal-Kummissjoni għas-sena 2015.
               
            1.8.   Implimentazzjoni
      
      Il-programm ta’ ħidma se jiġi implimentat direttament mill-Kummissjoni,
      1.9.   L-iskeda indikattiva taż-żmien u l-ammont indikattiv tal-għotjiet mogħtija mingħajr sejħa għall-proposti
      
      Jannar 2015.
      1.10.   Rata massima possibbli ta’ kofinanzjament tal-ispejjeż totali
      
      100 %
      
         (1)  Id-Direttiva tal-Kunsill Nru 84/500/KEE tal-15 ta’ Ottubru 1984 dwar l-approssimazzjoni tal-liġijiet tal-Istati Membri li għandhom x’jaqsmu mal-oġġetti taċ-ċeramika maħsuba sabiex jiġu f’kuntatt mal-oġġetti tal-ikel (ĠU L 277, 20.10.1984, p. 12).
      
         (2)  Ir-Regolament tal-Kummissjoni (UE) Nru 10/2011 tal-14 ta’ Jannar 2011 dwar il-materjali u oġġetti tal-plastik maħsuba li jiġu f’kuntatt mal-ikel (ĠU L 12, 15.1.2011, p. 1).